32005D0908
L 329/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 декември 2005 година
за изменение на Директива 2002/56/ЕО на Съвета по отношение на датата, посочена в член 21, параграф 3, до която държавите-членки имат правото да удължават валидността на решенията относно еквивалентността на посадъчен материал от картофи от трети страни
(нотифицирано под номер С(2005) 5020)
(текст от значение за ЕИП)
(2005/908/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2002/56/ЕО на Съвета от 13 юни 2002 г. относно търговията с посадъчен материал от картофи (1), и по-специално член 21, параграф 3, втора алинея от нея,
като има предвид, че:
(1)
Директива 2002/56/ЕО предвижда, че в сила от определени дати държавите-членки не могат повече да определят за тях самите еквивалентността на посадъчен материал от картофи, произведен в трети страни, с посадъчен материал от картофи, произведен в рамките на Общността, и да спазват разпоредбите на посочената директива.
(2)
Независимо от това, тъй като работата по изработване на еквивалентност на Общността за посадъчен материал от картофи от всички заинтересовани трети страни не е приключила, Директива 2002/56/ЕО позволява на държавите-членки да удължават до 31 март 2005 г. валидността на решенията за еквивалентност, които те вече са взели за посадъчен материал от картофи от някои трети страни, които не са предмет на еквивалентността на Общността.
(3)
При отсъствието на правила на Общността за еквивалентността на посадъчен материал от картофи, произведен в трети страни, с посадъчен материал от картофи, произведен в Общността, периодът на разрешението, дадено на държавите-членки с Директива 2002/56/ЕО да удължават периода на валидност на решенията за еквивалентност, следва да бъде продължен за период от три години.
(4)
Директива 2002/56/ЕО следва да бъде съответно изменена.
(5)
Мерките, предвидени в настоящото решение, са в съответствие със становището на Постоянния комитет по посевен и посадъчен материал за земеделието, цветарството и горското стопанство,
ПРИЕ НАСТОЯЩОТО РЕШЕНИЕ:
Член 1
В член 21, параграф 3, първа алинея от Директива 2002/56/ЕО думите „31 март 2005 г.“ се заместват с думите „31 март 2008 г.“.
Член 2
Адресати на настоящото решение са държавите-членки.
Съставено в Брюксел на 14 декември 2005 година.